b'\n_START_ARTICLE_\nNRK Tyholt\n_START_PARAGRAPH_\nNRK Tyholt er hovedbase for Distriktsdivisjonen i NRK, som er en av fem divisjoner i NRK i tillegg til regionkontoret i Midt-Norge, og ligger p\xc3\xa5 Tyholt i Trondheim. Radiokanalen NRK P3 sender halvparten av sitt sendeskjema fra regionkontoret._NEWLINE_P\xc3\xa5 Tyholt produseres magasin-, kultur-, underholdning-, vitenskaps-, nyhets- og barneprogrammer for riksdekkende radio, fjernsyn, nye medier og samt radioprogrammet P3morgen. NRK Tr\xc3\xb8ndelag har sitt hovedkontor p\xc3\xa5 Mediehuset NRK Tr\xc3\xb8ndelag p\xc3\xa5 Tyholt og produserer radio og TV for lokale sendinger. Dette er NRKs st\xc3\xb8rste enhet utenfor Marienlyst og har om lag 300 ansatte.'